钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

得一分四十三秒为真食分必如镜所测也夫镜所测形为丁乙丙戊即太阳食边之下映者与实在天所食之形相反〈大光过小孔之故〉依丁乙丙弧求己心，即太阴心。设其半径，己乙为五十分，甲戊四十八分，两半径并，得九十八分。〈皆比例之分〉

为法数，两半径，又并作三十二分三十八秒。〈度数之分〉为
实数则以太阴五十分推得一十六分三十九秒为
己乙度数之分。必较于己壬真视半径。得差三十八
秒为乙壬。今论径分。〈以十分分之〉以三十八秒算，得一十
二秒，宜加所测之辛乙一分三十秒，总得辛壬为一
分四十二秒，正合于所算食分矣。

或问：“远镜前后有玻璃，在前者聚光渐小，至一点，乃
在后者受其光而复散于外，则后玻璃可当一点之
孔，何所射之光形不真乎？”曰：“后玻璃不正居聚光之
点，必略进焉，以接未全聚之光，乃复开展可耳。”〈见远镜本
论〉故谓“此当甚微”之孔则可，谓当无分点之孔则不
可。所以用镜测者，纵或不真，然较之不用镜者，不但
能使所测之形大而显，亦庶几于真形不远矣。

《测食方位》第二。〈凡五章。〉

古多禄某以《交食》占验，欲定何州郡，则以本食方位
求法。近世以本方位立法，因推太阴距太阳视经纬，
而以所测定其视行也。

测日食方位